open-index/open-wikipedia-markdown huggingface dataset:
বেসিক (প্রোগ্রামিং ভাষা)

frame|320px|right|আটারি বেসিক এর একটি স্থিরচিত্র, এটি ছোট কম্পিউটারের জন্য একটি পুরনো বেসিক প্রোগ্রাম

কম্পিউটার প্রোগ্রামিংএ **বেসিক** (বিগিনারস অল পারপাজ সিম্বোলিক ইন্সট্রাকশন কোড) একটি উচ্চ স্তরের প্রোগ্রামিং ভাষা।
১৯৬৩ সালে ডার্থমাউথ কলেজে এটির ডিজাইন করেন জন জর্জ কেমেনি এবং থমাস ইউজিন কার্টজ। এটির প্রাথমিক উদ্দেশ্য ছিল বিজ্ঞান শাখার বাইরের ছাত্রদের জন্য কম্পিউটার প্রোগ্রামিং সহজ করা। সে সময় কম্পিউটারের প্রায় সব ব্যবহারেই বিশেষ প্রোগ্রামের দরকার হত এবং সেগুলো কেবল বিজ্ঞানী ও গণিতবিদেরাই তৈরি করতেন। মাইক্রোকম্পিউটারে ১৯৭০ দশকের শেষের দিকে ও বাসার কম্পিউটারে ১৯৮০ দশকে এই ভাষাটি তুমুল জনপ্রিয়তা পায়। এই জনপ্রিয়তা আজও অব্যাহত আছে।

## ইতিহাস
১৯৬০ দশকের শুরুর দিকে কম্পিউটার ছিল বিশেষ কাজের জন্য একটি দামি যন্ত্র মাত্র। তখন কম্পিউটার কেবল ব্যাচ প্রোসেসিং এর মাধ্যমে একটার পর একটা কাজ(job) করত। ১৯৬০ দশকে কম্পিউটারের গতি বৃদ্ধি পায়, সাথে সাথে দামও কমতে থাকে। কম্পিউটারের ক্ষমতা বৃদ্ধির ফলে তখন কম্পিউটার মাঝে মাঝে অলস(IDLE) থাকত।

ব্যাচ প্রোসেসিং এর যুগে কম্পিউটার যেমন বিশেষ কাজের জন্য তৈরি করা হত, তেমনি প্রোগ্রামিং ভাষাও কোন বিশেষ কাজের (যেমন গাণিতিক সমীকরণ সমাধান, লেখালেখি প্রভৃতি অথবা ব্যবসার তথ্য প্রোসেসিং) জন্যই তৈরি হত। যেহেতু তখনও নতুন কোন যন্ত্র কেনাইয় অনেক খরচ ছিল, তাই তখন প্রোগ্রামিং ভাষায় বেশি জোর দেয়া হল কর্মদক্ষতার(efficiency) উপর। সাধারনভাবে তাই ভাষাগুলো হয়ে গেলো কঠিন, জটিল ও একটা ভাষা আরেকটার থেকে একদম আলাদা।

দাম কমতে থাকায় কম্পিউটারের ব্যবহার গবেষণাগার থেকে বাণিজ্যিক পর্যায়ে চলে আসলো। নতুন কম্পিউটারগুলো *টাইম শেয়ারিং* এবং একাধিক ব্যবহারকারী সমর্থন করতে শুরু করে। এসময় অপারেটিং সিস্টেমের ব্যবহার শুরু হয়। টাইম শেয়ারিং এর ফলে কম্পিউটিং এর খরচ অনেক কমে যায় এবং ব্যবহারকারীর সংখ্যা বেড়ে যায়।

### প্রারম্ভিক বছরগুলি — মিনি কম্পিউটার যুগ
মূল বেসিক ভাষা ডিজাইন করেন জন কেনেলি ও থমাস কার্টজ ১৯৬৩ সালে। তাদের অধীনে ডার্টমাউথের কিছু ছাত্র এটির কাজ করে। *ডার্টমাউথ টাইম শেয়ারিং সিস্টেম* এর জন্য প্রোগ্রাম চালানোর সুযোগ করে দেয়ার জন্য বেসিকের জন্ম। পুরনো ভাষাগুলির জটিলতা দূর করে আধুনিক টাইম শেয়ারিং এর ব্যবহারকারীদের কথা বিবেচনায় রেখে এটির ডিজাইন করা হয়, যাদের প্রযুক্তি ও গাণিতিক জ্ঞান কম এবং তা শেখার আগ্রহও নেই। পরবর্তী বছরে বেসিকের বিভিন্ন *ভেরিয়েন্ট* বের হতে থাকে এবং কেমেনি ও কার্টজের মূল বেসিক *ডার্থমাউথ বেসিক* নামে পরিচিতি পায়।

বেসিকের ডিজাইনের আটটি মূলনীতি ছিলঃ

* নতুন ব্যবহারকারীদের জন্য ব্যবহার সহজ হবে
* নিত্য ব্যবহার্য পোগ্রামিং ভাষা হবে
* বিশেষজ্ঞ ব্যবহারকারীর জন্য বিশেষ সুবিধা থাকবে (সাধারণ ব্যবহারকারীর জন্য ভাষা সহজ হবে)
* ইন্টারএকটিভ হবে
* পরিষ্কার ও বন্ধুত্বপূর্ণভাবে ভুলের সংকেত(error message) দেবে
* ছোট প্রোগ্রামের জন্য তাড়াতাড়ি ফলাফল দেবে
* কম্পিউটারের যন্ত্রাংশ সম্পর্কে ধারণা থাকতে হবে না
* অপারেটিং সিস্টেম থেকে ব্যবহারকারীকে পৃথক রাখতে হবে

### সিন্টাক্স

#### নিত্য ব্যাবহার্য শব্দগুলি
তথ্য পরিবর্তন

* LET - ভ্যালু এসাইন করে। 
* DATA - কিছু ভ্যালু ধরে রাখে এবং READ ব্যবহার এর সময় পর্যায়ক্রমিক ভাবে তা প্রদান করে।

## তথ্যসূত্র


বিষয়শ্রেণী:কম্পিউটার বিজ্ঞান
বিষয়শ্রেণী:প্রোগ্রামিং ভাষা
বিষয়শ্রেণী:মার্কিন উদ্ভাবন
কণার তালিকা

: আবিষ্কারের ধারাবাহিকতা অনুসারে অতিপারমাণবিক কণাসমূহের তালিকা জানার জন্য দেখুন, কণা আবিষ্কারের কালপঞ্জি

এটি কণা পদার্থবিজ্ঞানের সকল কণাসমূহের একটি তালিকা। বর্তমানে মানুষের জ্ঞাত এবং অজ্ঞাত তথা হাইপোথেটিক্যাল সকল কণা এতে অন্তর্ভুক্ত রয়েছে। এমনকি এদের হতে যে সকল যৌগিক কণাসমূহ গঠিত হয় তাদের তালিকায় প্রদান কা হয়েছে।
থাম্ব|upright=1.5|প্রাথমিক কণা মিথস্ক্রিয়া

## মৌল কণা
যে কলাগুলোর অভ্যন্তরীন কোন পরিমাপযোগ্য গঠন নেই এবং যারা অন্য কোন কণা দ্বারা গঠিত নয় তাদেরকে মৌল কণা বলা হয়। এরাই কোয়ান্টাম ক্ষেত্র তত্ত্বের মৌলিক বস্তু। এই মৌল কণাগুলোকে তাদের স্পিনের উপর ভিত্তি করে শ্রেণিবিভাগ করা যায়। যেমন, ফার্মিয়নের ঘুর্ণন অর্ধ ভগ্নাংশ এবং বোসনের স্পিন পূর্ণ সংখ্যা।

### প্রমিত মডেল
বর্তমানে মৌল কণাসমূহের পদার্থবিজ্ঞান বলতে প্রমিত মডেল নিয়ে অধ্যয়নকেই বোঝানো হয়ে থাকে। একমাত্র হিগ্‌স বোসন ব্যতীত প্রমিত মডেলের অন্য সকল মৌল কণাই পর্যবেক্ষণ করা হয়েছে।

#### ফার্মিয়ন (অর্ধ-সংখ্যা স্পিন)

#### কোয়ার্ক

## তথ্যসূত্র
*  *(All information on this list, and more, can be found in the extensive, annually-updated review by the [http://pdg.lbl.gov Particle Data Group])*
* Joseph F. Alward, *[https://web.archive.org/web/20050915125552/http://sol.sci.uop.edu/~jfalward/elementaryparticles/elementaryparticles.html Elementary Particles]*, Department of Physics, University of the Pacific
* *[https://web.archive.org/web/20051102084421/http://www.bartleby.com/65/el/elementr-p.html Elementary particles]*, The Columbia Encyclopedia, Sixth Edition. 2001.

বিষয়শ্রেণী:পদার্থবিজ্ঞান সম্পর্কিত তালিকা
বিষয়শ্রেণী:অর্ধপারমানবিক কণা
বিষয়শ্রেণী:অতিপারমাণবিক কণা
বিষয়শ্রেণী:পদার্থবিজ্ঞানে অমীমাংসিত সমস্যা
জ্যা

কোনো বৃত্তের বক্ররেখার যেকোনো দুটি বিন্দু কে কোনো সরলরেখা দ্বারা যুক্ত করা হলে যে রেখাংশ টি পাওয়া যায় তাকে **জ্যা** বলা হয়।
right|thumb|130px|লাল রঙের রেখাটিই 'জ্যা'

## বৃত্তের জ্যা

বৃত্তের জ্যা-এর নিন্মোক্ত বৈশিষ্ট্য রয়েছে‌‌‌--

১. সমান সমান জ্যা কেন্দ্র থেকে সমান দূরবর্তী।

২. সকল জ্যা-এর লম্বদ্বিখন্ডক কেন্দ্রগামী।

৩.বৃত্তের পরিধির দুটি বিন্দুকে যোগ করে সরলরেখা
আকলে একটি জ্যা উৎপন্ন হয়।

বিষয়শ্রেণী:বৃত্ত
বিষয়শ্রেণী:বক্ররেখা
বিষয়শ্রেণী:জ্যামিতি
ব্যাস

জ্যামিতি তে **বৃত্তের ব্যাস** হলো কেন্দ্রগামী সরলরেখা যার প্রান্তবিন্দুদ্বয় পরিধিস্থ। তবে, ঐ রেখাংশের দৈর্ঘ্যকেও ব্যাস বলা হয়। কোনো বৃত্তের সকল ব্যাস সমান এবং ব্যাসই বৃত্তের বৃহত্তম জ্যা।

"ব্যাস" এর ইংরেজি প্রতিশব্দ "diameter" এসেছে গ্রিক διάμετρος (diametros) থেকে; এর διά (*dia*) অর্থ "জুড়ে" বা "দিয়ে" এবং μέτρον (*metron*) অর্থ "পরিমাপ"। এটি সাধারণত **d** অথবা **⌀** দ্বারা প্রকাশ করা হয়।

## আর‌ও দেখুন
* জ্যা
* ব্যাসার্ধ
* বৃত্ত

## তথ্যসূত্র

বিষয়শ্রেণী:জ্যামিতি
বিষয়শ্রেণী:প্রাথমিক জ্যামিতি
বিষয়শ্রেণী:দৈর্ঘ্য
বিষয়শ্রেণী:বৃত্ত
মুহাম্মদ ইব্রাহিম (পদার্থবিজ্ঞানী)

**মুহাম্মদ ইব্রাহীম**, পিএইচডি (জন্ম: ১ ডিসেম্বর, ১৯৪৫) বাংলাদেশি পদার্থবিজ্ঞানী, বিজ্ঞান লেখক এবং বিজ্ঞান সংগঠক। তিনি ঢাকা বিশ্ববিদ্যালয়ের পদার্থবিজ্ঞান বিভাগের প্রাক্তন অধ্যাপক। তিনি সেন্টার ফর মাস এডুকেশন ইন সাইন্স (সিএমইএস)-এর প্রতিষ্ঠাতা। বাংলাদেশে সাধারণ মানুষ এবং ছাত্র-ছাত্রীদের মাঝে বিজ্ঞান জনপ্রিয়করণে তাঁর বিশেষ ভূমিকা রয়েছে। সত্তরের দশক থেকেই তিনি এই প্রক্রিয়া শুরু করেন।  এর মধ্যে সবচেয়ে গুরুত্বপূর্ণ ছিল বিভিন্ন স্থানে বিজ্ঞান চর্চার গ্রামীণ আনন্দ কেন্দ্র প্রতিষ্ঠা। এর একটি টাঙ্গাইল জেলার সখিপুর উপজেলায় অবস্থিত। তিনি 'বিজ্ঞান সাময়িকী' নামক একটি মাসিক বিজ্ঞান মাসিকের প্রতিষ্ঠাতা সম্পাদক। ২০০৬ সালে তাকে জনপ্রিয় বিজ্ঞান সাহিত্যের জন্য বাংলা একাডেমি পুরস্কার দেয়া হয়।

## প্রারম্ভিক জীবন এবং শিক্ষা
নয় ভাই-বোনের মধ্যে চতুর্থ, মুহাম্মদ ইব্রাহিম ১৯৪৫ সালের ১ ডিসেম্বর চট্টগ্রাম শহরে, বেঙ্গল প্রেসিডেন্সিতে জন্মগ্রহণ করেন। তিনি হাটহাজারী উপবিভাগে কাপ্তাই রোডের পাশে বাথুয়া গ্রামের সওদাগর পরিবারের একজন সদস্য ছিলেন। তাঁর বাবা ছিলেন হাজী মুহাম্মদ দুলা মিয়া সওদাগর, একজন স্বর্ণকার এবং তাঁর মা ছিলেন সুফিয়া খাতুন। তার এক বড় ভাই প্রধান উপদেষ্টা মুহাম্মদ ইউনুস। ১৯৪৯ সালের দিকে, তাঁর মা মানসিক রোগে আক্রান্ত হন।

তিনি চট্টগ্রাম কলেজ-এ পড়াশোনা করেন। ১৯৬২ সালের দিকে, তিনি ঢাকা বিশ্ববিদ্যালয়-এর পদার্থবিজ্ঞান বিভাগে ভর্তি হন, যেখানে তিনি ১৯৬৫ এবং ১৯৬৬ সালে যথাক্রমে স্নাতক এবং স্নাতকোত্তর ডিগ্রি সম্পন্ন করেন। তিনি ১৯৭২ সালে সাউদাম্পটন বিশ্ববিদ্যালয় থেকে পৃষ্ঠ পদার্থবিজ্ঞানে পিএইচডি ডিগ্রি অর্জন করেন।

## প্রকাশিত বই
* আত্মজীবনীতে মানুষ-দেশ-বিজ্ঞান 

## তথ্যসূত্র

বিষয়শ্রেণী:বাংলাদেশী পদার্থবিজ্ঞানী
বিষয়শ্রেণী:চট্টগ্রাম জেলার বিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশী শিক্ষায়তনিক
বিষয়শ্রেণী:১৯৪৫-এ জন্ম
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী টেলিভিশন ব্যক্তিত্ব
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:চট্টগ্রামের ব্যক্তি
বিষয়শ্রেণী:সাউদাম্পটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হাটহাজারী উপজেলার ব্যক্তি
বিষয়শ্রেণী:মুহাম্মদ ইউনূস
ভার্জিনিয়া টেক হত্যাকাণ্ড

thumb|গুলি চলাকালীনে আত্মগোপনে কিছু শিক্ষার্থী
**ভার্জিনিয়া টেক হত্যাকাণ্ড** মার্কিন যুক্তরাষ্ট্রের ইতিহাসে সবচেয়ে ভয়াবহতম গণহত্যাকাণ্ড। ১৬ই এপ্রিল, ২০০৭ সালে ভার্জিনিয়া পলিটেকনিক ও স্টেট বিশ্ববিদ্যালয় ক্যাম্পাসে এটি সংঘটিত হয়। যুক্তরাষ্ট্রের অভিবাসী ও দক্ষিণ কোরীয় নাগরিক চো সাং-হুই এদিন ক্যাম্পাসের পৃথক দুটি ভবনে ৩২ জনকে গুলি করে হত্যা করার পর নিজেও গুলিতে আত্মহত্যা করে। চো ছিল বিশ্ববিদ্যালয়টির ইংরেজি বিভাগের চতুর্থ বর্ষের ছাত্র।

## তথ্যসূত্র

বিষয়শ্রেণী:অপরাধ
কামাল (দ্ব্যর্থতা নিরসন)

* জোট কামাল, ভারতের পশ্চিমবঙ্গ রাজ্যের মুর্শিদাবাদ জেলার একটি শহর ।
* ডঃ কামাল হোসেন, বাংলাদেশের একজন বিশিষ্ট আইনজীবী এবং রাজনীতিবিদ। 
* সুফিয়া কামাল, বাংলাদেশের একজন প্রথিতযশা কবি, লেখক ও নারীবাদী।
* মোস্তফা কামাল, বাংলাদেশের একজন বিচারপতি।
* মোহাম্মদ মোস্তফা কামাল, বীরশ্রেষ্ঠ খেতাবপ্রাপ্ত মুক্তিযোদ্ধা।
* মোস্তফা কামাল, বাংলাদেশের একজন বিশিষ্ট রাজনীতিবিদ ও সংসদ সদস্য।
প্রিমিয়ার লীগের দলের তালিকা

নিচের তালিকাটি ১৯৯২ সাল থেকে এ পর্যন্ত যতটি দল প্রিমিয়ার লিগে অংশ নিয়েছে তার তালিকা। এছাড়া যেসব দল প্রিমিয়ার লিগ গঠন করেছে কিন্তু অংশ নিতে পারেনি তারাও এ তালিকায় যুক্ত হয়েছে। বর্তমান প্রিমিয়ার লিগের দলগুলির নাম **মোটা হরফে** লেখা হয়েছে।

২০০৬-০৭ মৌসুমে প্রিমিয়ার লিগের সাবেক সকল সদস্য ফুটবল লিগের তিনটি বিভাগেই খেলবে। কারণ সুইনডন টাউন ও এমকে ডনস রেগিশনের খপ্পরে পড়েছে।

## তথ্যসূত্র

বিষয়শ্রেণী:এফ.এ. প্রিমিয়ার লিগ
বিষয়শ্রেণী:প্রিমিয়ার লিগের তালিকা
বিষয়শ্রেণী:প্রিমিয়ার লিগের ক্লাব
ইপ্পিয়াস

থাম্ব|
থাম্ব|
**হিপ্পিয়াস** বা **মেটাফোন্টামের হিপ্পিয়াস** (; , *Híppasos*; আনু. ৫৩০ – আনু. ৪৫০ খ্রিস্টপূর্বাব্দ) একজন গ্রিস দার্শনিক এবং পিথাগোরাস-এর শিষ্য। ম্যাগণা গ্রাসিয়াতে 500 খ্রিস্টপূর্বাব্দে তার জন্ম। হিপ্পিয়াসকে সাধারণভাবে অমূলদ সংখ্যার জনক বলা হয়। তিনিই প্রথম আবিষ্কার করেন যে ২‌-এর বর্গমূল একটি অমূলদ সংখ্যা। অমূলদ সংখ্যা হলো সে সংখ্যা যেটিকে দুইটি পূর্ণসংখ্যার অণুপাত হিসাবে প্রকাশ করা যায় না।

হিপ্পিয়াসের এই আবিস্কারের আগে পিথাগোরিয়ানরা বিশ্বাস করতো, যে কোনো সংখ্যাকে দুইটি পূর্ণসংখ্যার অণুপাত হিসাবে প্রকাশ করা যায়। হিপ্পিয়াসের আবিস্কারের যৌক্তিক ভিত্তি স্বত্ত্বেও পিথাগোরিয়ানরা এটিকে ধর্মদ্রোহিতা মনে করে এবং তাকে মৃত্যুদণ্ড দেয়। কথিত আছে যে, সমুদ্রে ভ্রমণের সময় এটি আবিষ্কার হয় এবং অন্য পিথাগোরিয়ানরা তাকে নৌকা থেকে ফেলে দেয় । কিন্তু পরে তারা বুঝতে পারে ।

শব্দ বিজ্ঞান ও অণুনাদ নিয়ে তার কিছু কাজের কথা জানা গেলেও তার বেশিরভাগ কাজই এখন আর পাওয়া যায় না।

## তথ্যসূত্র

বিষয়শ্রেণী:খ্রিস্টপূর্ব ৫ম শতাব্দীর গ্রিক গণিতবিদ
বিষয়শ্রেণী:খ্রিস্টপূর্ব ৫ম শতাব্দীর গ্রিক দার্শনিক
বিষয়শ্রেণী:প্রাচীন গ্রিক পদার্থবিদ
বিষয়শ্রেণী:অমূলদ সংখ্যা
ফিলোলাউস

right|thumb|Medieval woodcut depicting Pythagoras and Philolaus conducting musical investigations
**ফিলোলাউস** (জন্ম, আনু‌ ৪৭০ খ্রিস্টপূর্বাব্দ - মৃত্যু খ্রিস্টপূর্বাব্দ ৩৮৫) একজন গ্রিক দার্শনিক এবং একজন পিথাগোরিয়ান। এছাড়াও তিনি একজন প্রাক‌‌-সক্রেটিয় দার্শনিক। ) তার দর্শন অনুসারে সব বস্তুই সীমিত ও অসীম উপাদানে নির্মিত, আর মহাবিশ্ব সংখ্যা দ্বারা নির্ধারিত হয়। পৃথিবী যে মহাবিশ্বের কেন্দ্রস্থল নয়, এই ধারণা তিনিই প্রথম প্রবর্তন করেন বলে মনে করা হয়। তিনি আরো বিশ্বাস করতেন যে, পূর্বজন্মের কর্মফল ও শাস্তি হিসাবে অমর আত্মাকে মানবদেহের খাঁচায় বন্দী করে রাখা হয়েছে।

## তথ্যসূত্র


বিষয়শ্রেণী:খ্রিস্টপূর্ব ৫ম শতাব্দীর গ্রিক দার্শনিক
বিষয়শ্রেণী:প্রাচীন গ্রিক পদার্থবিদ
বিষয়শ্রেণী:প্রাক-সক্রেটিসীয় দার্শনিক
বিষয়শ্রেণী:খ্রিস্টপূর্ব ৪৭০-এর দশকে জন্ম
বিষয়শ্রেণী:খ্রিস্টপূর্ব ৩৮০-এর দশকে মৃত্যু
বিষয়শ্রেণী:খ্রিস্টপূর্ব ৫ম শতাব্দীর গ্রিক গণিতবিদ
বিষয়শ্রেণী:খ্রিস্টপূর্ব ৪র্থ শতাব্দীর গ্রিক গণিতবিদ
ইংলিশ ফুটবল শিরোপাধারী

**ইংলিশ ফুটবল শিরোপাধারী**রা হচ্ছে ইংরেজ ফুটবলের সর্বোচ্চ লীগ বিজয়ী বর্তমানে যে লিগের নাম প্রিমিয়ার লীগ। **মোটা হরফে** লেখা দলগুলি একই মৌসুমে দ্বৈত-শিরোপা (লীগ ও এফএ কাপ)জিতেছে।

## ইতিহাস
থাম্ব|300px|১৮৮৮-১৮৮৯ সালের প্রেস্টন নর্থ এন্ড, প্রথম ফুটবল লীগ শিরোপাধারী
১৮৮৫ সালে ফুটবল এসোসিয়েশন কর্তৃক পেশাদারী ফুটবল আইনসিদ্ধ হওয়ার পরে, ১৮৮৮ সালে অ্যাস্টন ভিলা পরিচালক উইলিয়াম ম্যাকগ্রেগর ইংলিশ ফুটবল লীগ প্রতিষ্ঠা করেন। এটি বিশ্বের প্রথম পেশাদার ফুটবল লীগ।

১৮৮৮-৮৯ মৌসুম শেষে প্রেস্টন নর্থ এন্ড প্রথম শিরোপা লাভের গৌরব অর্জন করে। তারাই প্রথম অপরাজিত চ্যাম্পিয়ন হওয়ার সম্মান পায়। ১৯৯২ সালে তৎকালীন প্রথম বিভাগের দলগুলো এই লীগ বর্জন করে এফএ প্রিমিয়ার লীগ প্রতিষ্ঠা করে, যা ইংল্যান্ডের ফুটবলের শীর্ষবিভাগ।

১৮টি শিরোপা নিয়ে লিভারপুল শিরোপার তালিকায় শীর্ষস্থানে রয়েছে। মাঠে তাদের আধিপত্য ছিল মূলত ১৯৭০ ও ১৯৮০ দশকে। তবে ১৯৯২ সালে প্রিমিয়ার লীগ চালু হওয়ার পর থেকে তারা এ পর্যন্ত একটি শিরোপা লাভেও সমর্থ হয়নি। শিরোপা তালিকায় ১৬টি শিরোপা নিয়ে দ্বিতীয় অবস্থানে রয়েছে ম্যানচেস্টার ইউনাইটেড। তারা স্যার অ্যালেক্স ফার্গুসনের অধীনে ১৯৯০ দশকে মাঠে প্রাধান্য বিস্তার করেছিল। এর পরেই আছে আর্সেনাল যাদের ১৩টি শিরোপার সবকয়টি এসেছে ১৯৩০ সালের পরে। এভারটন ৯টি, অ্যাস্টন ভিলা ৭টি ও সান্ডারল্যান্ড ৬টি শিরোপা নিয়ে পরবর্তী অবস্থানে রয়েছে, যাদের অধিকাংশ শিরোপা এসেছে ১৮৯০ দশকে।

প্রেস্টন নর্থ এন্ড, বার্নলে, এবং হাডার্সফিল্ড টাউন দল তিনটি ফুটবল লীগে সর্বোচ্চ সম্মান জিতলেও এখন পর্যন্ত প্রিমিয়ারশিপে খেলার সুযোগ পায়নি।

যে কয়েকটি দল টানা তিনবার শিরোপা লাভ করেছে তারা হচ্ছে হাডার্সফিল্ড টাউন (১৯২৪-২৬), আর্সেনাল (১৯৩৩-৩৫), লিভারপুল (১৯৮২-৮৪) এবং ম্যানচেস্টার ইউনাইটেড (১৯৯৯-২০০১)।

## প্রথম বিভাগ ফুটবল লীগ (১৮৮৮-১৯৯২)

## এফএ প্রিমিয়ার লীগ (১৯৯২-বর্তমান)

## মোট খেতাবের সংখ্যা
কেবল ২৪ টি দল এ পর্যন্ত শিরোপা জিতেছে।

## দ্বৈত ও ত্রয়ী
কেবলমাত্র লীগের পাশাপাশি যারা দ্বৈত ও ত্রয়ী জিতেছে তাদের তালিকা।

ইংরেজ ফুটবলে **দ্বৈত** (The Double) বলতে বোঝায় যারা একই মৌসুমে প্রিমিয়ার লীগ (অথবা পূর্বের ফুটবল লীগ প্রথম বিভাগ) এবং সেই সাথে এফ.এ. কাপও জেতে। প্রথম দ্বৈত অর্জনকারী দল হচ্ছে প্রেস্টন নর্থ এন্ড ১৮৮৯ সালে এবং সর্বশেষ দ্বৈত জিতেছে আর্সেনাল ২০০২ সালে।

**ত্রয়ী** (The Treble) বলতে সাধারণত দ্বৈতের সাথে উয়েফা চ্যাম্পিয়নস লীগ (সাবেক ইউরোপীয়ান কাপ) জেতাকেও বোঝায়। ইংরেজ দলগুলোর জন্য এই তিনটি সবচেয়ে সম্মানজনক ট্রফি। একমাত্র যে দল ত্রয়ী জিতেছে তারা হল ম্যানচেস্টার ইউনাইটেড। ইউনাইটেড ১৯৯৯ সালে ত্রয়ী জেতার গৌরব অর্জন করে। ত্রয়ী বলতে ঘরোয়া ত্রয়ীকেও বোঝান হয়। এর অর্থ হল একই মৌসুমে কোন দলের দ্বৈতের পাশাপাশি লীগ কাপ জেতা। যদিও এই ঘটনা ইংরেজ ফুটবল ইতিহাসে এখনো ঘটেনি। লিভারপুল দল ২০০১ সালে লীগ কাপ, এফএ কাপ ও উয়েফা কাপ জিতে আরেক ধরনের ত্রয়ীর গৌরব অর্জন করেছে।

## টুকিটাকি
# 
#  মৌসুম অপরাজিত থেকে শেষ করেছে।
#  **উয়েফা কাপ**ও জিতেছে।
#  **উয়েফা চ্যাম্পিয়নস লীগ**ও জিতেছে।
#    *ফুটবল লীগ কাপ*ও জিতেছে।
#  ১৯৮১-৮২ মৌসুম থেকে আজ পর্যন্ত প্রতি খেলায় বিজয়ের জন্য ৩ পয়েন্ট দেয়া হয়। এর আগে দুই পয়েন্ট দেয়া হত।
#  *উয়েফা কাপ উইনার্স কাপ*ও জিতেছে।
# ১৯৯৯ সালে লীগ ও এফএ কাপসহ ম্যানচেস্টার ইউনাইটেড **উয়েফা চ্যাম্পিয়নস লীগ**ও জিতেছে। এই অর্জনকে ত্রয়ী বলা হয়।
#  ১৯২৯ সালের আগে শেফিল্ড ওয়েডনেজডে *দ্যা ওয়েডনেজডে* নামে পরিচিত ছিল।

## তথ্যসূত্র

* 
* 
* 

বিষয়শ্রেণী:এফ.এ. প্রিমিয়ার লীগ
বিষয়শ্রেণী:ইংরেজ ফুটবল লিগ
বিষয়শ্রেণী:প্রিমিয়ার লিগ
স্বাভাবিক ভাষা

**স্বাভাবিক ভাষা** (ইংরেজি ভাষায়: Natural language) বলতে মানুষের বলা, লেখা বা প্রতীকের মাধ্যমে প্রকাশিত ভাষাকে বোঝায়। গাণিতিক যুক্তিবিজ্ঞানে ব্যবহৃত ভাষা কিংবা কম্পিউটার ভাষা থেকে আলাদা করার জন্যই এই পরিভাষাটির অবতারণা করা হয়েছে।

কৃত্রিম বুদ্ধিমত্তা ও ভাষাবিজ্ঞান শাস্ত্রের অন্যতম গুরুত্বপূর্ণ শাখা হল স্বাভাবিক ভাষা প্রক্রিয়াকরণ (Natural language processing বা NLP), যে শাখায় কম্পিউটারের মাধ্যমে স্বাভাবিক ভাষার ইনপুট ও আউটপুট নিয়ে গবেষণা করা হয়। স্বাভাবিক ভাষা প্রক্রিয়াকরণ এর মাধ্যমে কম্পিউটার স্বাভাবিক ভাষাকে বুঝতে, বিশ্লেষণ করতে এবং প্রাসঙ্গিক প্রতিক্রিয়া তৈরি করতে সক্ষম হয়। এটি মেশিন ট্রান্সলেশন, স্বয়ংক্রিয় বক্তৃতা সনাক্তকরণ, পাঠ্য সারসংক্ষেপ এবং প্রশ্নোত্তর সিস্টেমের মতো বিভিন্ন ক্ষেত্রে ব্যবহৃত হয়। ভবিষ্যতে, NLP প্রযুক্তি মানুষের সাথে কম্পিউটারের যোগাযোগকে আরও স্বাভাবিক ও কার্যকর করে তুলবে।

বিষয়শ্রেণী:স্বাভাবিক ভাষা প্রক্রিয়াজাতকরণ
বিষয়শ্রেণী:ভাষা
বিষয়শ্রেণী:স্নায়ুমনোবৈজ্ঞানিক মূল্যায়ন
বিষয়শ্রেণী:দার্শনিক যুক্তিবিজ্ঞান
বিষয়শ্রেণী:ভাষার দর্শন
বিষয়শ্রেণী:ভাষাবিজ্ঞান পরিভাষা
কার্নেল (কম্পিউটার বিজ্ঞান)

thumb|200px|A kernel connects the application software to the hardware of a computer.
**কার্নেল**, () কম্পিউটার বিজ্ঞানে, অপারেটিং সিস্টেমের প্রধান উপাদান। এটি কম্পিউটার হার্ডওয়ারে সংগঠিত অ্যাপ্লিকেশন এবং প্রকৃত ডাটা প্রসেসিংয়ে একটি সেতুবন্ধন। সিস্টেমের সম্পদ ও সুবিধাসমূহের ব্যাবস্থাপনাই কার্নেলের দায়িত্ব (হার্ডওয়ার ও সফ্‌টওয়ারয়ের উপাদানগুলোর মধ্যে যোগাযোগ)। স্বাভাবিকভাবেই, অপারেটিং সিস্টেমের মূল উপাদান কার্নেল সম্পদের সর্বনিম্ন অ্যাবসট্রাকশন লেয়ার নিশ্চিত করতে পারে যা অ্যাপ্লিকেশন সফটওয়ারের কাজ করার জন্য তাকে অবশ্যই নিয়ন্ত্রণ করতে হয়।

কার্নেলের ডিজাইন ও প্রয়োগের ভিত্তিতে অপারেটিং সিস্টেমের কাজগুলো বিভিন্নভাবে সংগঠিত হয়। মনোলিথিক কার্নেলগুলো যেখানে অপারেটিং সিস্টেমের কর্মক্ষমতা বৃদ্ধির জন্য অপারেটিং সিস্টেমের সকল কোড একই এড্রেস স্পেসে সম্পাদনা করে সেখানে মাইক্রোকার্নেলগুলো বেশিরভাগ অপারেটিং সিস্টেমে সার্ভারের মত ইউজার স্পেসে কোডগুলো সম্পাদনা করে যাতে করে অপারেটিং সিস্টেমের নিয়ন্ত্রণ ক্ষমতা এবং ভিন্নতা বাড়ানো যায়।

## তথ্যসূত্র

## আরও দেখুন
**কার্নেলের ধরন:**
*মনোলিথিক কার্নেল
*মাইক্রোকার্নেল
*হাইব্রিডকার্নেল
*এক্সোকার্নেল 
*ন্যানোকার্নেল

বিষয়শ্রেণী:কম্পিউটার বিজ্ঞান
বিষয়শ্রেণী:ইলেকট্রোনিক্স
বিষয়শ্রেণী:অপারেটিং সিস্টেম কার্নেল
বিষয়শ্রেণী:অপারেটিং সিস্টেম
নিকোলাই লোবাচেভস্কি

right|thumb|নিকোলাই লোবাচেভস্কি
**নিকোলাই ইভানোভিচ লোবাচেভস্কি**(Никола́й Ива́нович Лобаче́вский) (ডিসেম্বর ১ , ১৭৯২ - ফেব্রুয়ারি ২৪, ১৮৫৬) প্রখ্যাত রুশ গণিতবিদ। তিনিই প্রথম ইউক্লিডীয় জ্যামিতির (Euclidean geometry) থেকে স্বতন্ত্র অপর একটি জ্যামিতিক তত্ত্বের প্রবর্তন করেন যা লোবাচেভস্কীয়
জ্যামিতি (Lobachevskian geometry) নামে প্রচলিত।

## জীবনী

নিকোলাই ইভানোভিচ লোবাচেভস্কি দরিদ্র এক সরকারি কর্মচারীর ঘরে জন্মগ্রহণ করেন। সাংসারিক অভাব অনটন সত্ত্বেও তার মা তাদের তিন ভাইকে 'কাজান' গ্রামার স্কুলে পাঠান। সেখানে লোবাচেভস্কি ১৮০২ থেকে ১৮০৭ পর্যন্ত পড়াশুনো করেন। ১৮০৭ থেকে ১৮১১ তিনি কাটান কাজান বিশ্ববিদ্যালয়ে। ১৮১৬ সালে তিনি ঐ বিশ্ববিদ্যালয়ের অধ্যাপনার কাজে নিযুক্ত হন। তার অধ্যাপনার বিষয়বস্তুর বহুমুখিতা, বৈদগ্ধ্য আর গভীর অন্তর্দৃষ্টি ছাত্রদের মধ্যে বিশেষ প্রভাব ফেলেছিল। ১৮২৭ সালে তিনি কাজান বিশ্ববিদ্যালয়ের রেক্টর পদে উন্নীত হন এবং কুড়ি বছর ধরে এই পদের দায়িত্বে থেকে বিশ্ববিদ্যালয়ের অভূতপূর্ব উন্নতিসাধন করেন।

১৮৫৬ সালের ফেব্রুয়ারি ২৪ তিনি শেষনিঃশ্বাস ত্যাগ করেন। ১৮৯৬ সালে তার স্মৃতিতে কাজান শহরে একটি স্মারকস্তম্ভ স্থাপন করা হয়।

## সূত্র

A. S. Smogorzhevsky (1976) Lobachevskian Geometry (Mir Publishers, Moscow).

## বহিঃসংযোগ
* 
* Lobachevsky song by Tom Lehrer, in MP3 format.
* https://web.archive.org/web/20180805140632/http://lobachevsky.com/ Web site dedicated to Lobachevsky (in Spanish).

বিষয়শ্রেণী:রুশ গণিতবিদ
বিষয়শ্রেণী:১৭৯২-এ জন্ম
বিষয়শ্রেণী:১৮৫৬-এ মৃত্যু
ননসেন্স ছড়া

**ননসেন্স ছড়া** বা কিম্ভূত ছড়া একধরনের ছড়া, যা সাধারণত কৌতুক পরিবেশনের জন্য লেখা হয়। এতে বলিষ্ঠ পদ্যের উপাদান তথা ছন্দ ও অন্ত্যমিল থাকে।

বাংলা ভাষায় সর্বপ্রথম ননসেন্স ছড়ার প্রবর্তন করেন সুকুমার রায়। পরবর্তীকালে তার পুত্র সত্যজিৎ রায়ও এধরনের কয়েকটি ছড়া লিখেছেন, যেগুলো  পরবর্তীকালে *[[তোড়ায় বাঁধা ঘোড়ার ডিম]]* নামে গ্রন্থাকারে প্রকাশিত হয়।

ইংরেজি ভাষায় ননসেন্স ছড়া রচনার জন্য উল্লেখযোগ্য কয়েকজন লেখক হলেন এডওয়ার্ড লিয়ার, লুইস ক্যারল, মারভিন পিক, এডওয়ার্ড গোরি, কলিন ওয়েস্ট, ডক্টর সেউস, ও স্পাইক মিলিগান।

এডওয়ার্ড লিয়ারের ছড়াগুলো বিষয়বস্তুর নিরিখে ননসেন্স ছড়া হলেও একটি বিশেষ গঠনছাঁদের কারণে সেগুলোকে লিমারিক বলা হয়। লিমারিকগুলোর প্রতিটি পাঁচ পংক্তির ব্যাপ্তিতে গড়া। ১ম, ২য় ও ৫ম লাইনে সদৃশ অন্ত্যমিল থাকে, এবং পঙক্তিগুলো ৩য় ও ৪র্থ লাইনের চেয়ে দীর্ঘ। ৩য় ও ৪র্থ লাইনে সদৃশ অন্ত্যমিল থাকে। বস্তুত লিমারিক এক বিশেষ ধরনের ননসেন্স ছড়া।

## ব্যবহার
সুকুমার রায়ের একটি ননসেন্স ছড়া নিম্নরূপ:

## তথ্যসূত্র

## বহিঃসংযোগ

বিষয়শ্রেণী:সাহিত্য
বিষয়শ্রেণী:কবিতা
বিষয়শ্রেণী:মানব আচরণ
বুধের ভূ-তাত্ত্বিক কাঠামোর তালিকা

## তথ্যসূত্র

* Batson R.M., Russell J.F. (1994), *Gazetteer of Planetary Nomenclature*, United States Geological Survey Bulletin 2129 http://planetarynames.wr.usgs.gov

বিষয়শ্রেণী:বুধ গ্রহ
কলকাতা ফিল্ম সোসাইটি

**কলকাতা ফিল্ম সোসাইটি** হল ভারতের দ্বিতীয় ফিল্ম সোসাইটি। এটি কলকাতা শহরে অবস্থিত। ১৯৪৭ সালে সত্যজিৎ রায়, চিদানন্দ দাশগুপ্ত, আর পি গুপ্ত, বংশী চন্দ্রগুপ্ত ও অন্যান্যরা এই সোসাইটি প্রতিষ্ঠা করেন। ১৯২৫ সালে মুক্তিপ্রাপ্ত সের্গেই আইজেনস্টাইন পরিচালিত *[[দ্য ব্যাটেলশিপ পোটেমকিন]]* ছবিটি সোসাইটিতে প্রদর্শিত প্রথম চলচ্চিত্র। পরবর্তীকালে এই সোসাইটি "দেশের সবচেয়ে বেশি চলচ্চিত্র-বোদ্ধা দর্শক"দের সোসাইটি হিসেবে খ্যাতি অর্জন করে।

কলকাতা ফিল্ম সোসাইটি ভারতের নিউ ওয়েভ সিনেমার এক গুরুত্বপূর্ণ অগ্রদূত। ভারতে ফিল্ম সোসাইটি আন্দোলন শুরু হওয়ার সময় থেকেই এই সোসাইটি বিশ্বের নানা প্রান্তের চলচ্চিত্র সাধারণ মানুষের কাছে সহজলভ্য করে তোলার কাজে নিযুক্ত।

## পাদটীকা

বিষয়শ্রেণী:কলকাতার সংস্কৃতি
বিষয়শ্রেণী:ভারতের চলচ্চিত্র সংস্থা
বিষয়শ্রেণী:পশ্চিমবঙ্গের চলচ্চিত্র
বিষয়শ্রেণী:ভারতের চলচ্চিত্র মাধ্যম
বিষয়শ্রেণী:১৯৪৭-এ পশ্চিমবঙ্গে প্রতিষ্ঠিত
বিষয়শ্রেণী:কলকাতা ভিত্তিক সংগঠন
বিষয়শ্রেণী:বাংলার চলচ্চিত্র
দ্য টাইমস অব ইন্ডিয়া

***দ্য টাইমস অব ইন্ডিয়া*** (সংক্ষেপে **টিওআই**; ) হচ্ছে একটি ভারতীয় ইংরেজি ভাষায় প্রকাশিত দৈনিক সংবাদপত্র। ২০০৮ সালে দৈনিকটি ঘোষণা করেন যে, ভারতীয় অডিট ব্যুরো থেকে প্রত্যায়িত হয় যে বিশ্বের সবচেয়ে বেশি বিক্রিত ইংরেজি ভাষায় প্রকাশিত পত্রিকাটি ৩.১৪ মিলিয়ন পাঠক পড়ে থাকে এবং এটি বিশ্বের যে কোন ভাষার তৃতীয় বেশি বিক্রিত পত্রিকা হিসেবে মর্যাদা লাভ করে। ২০১২ সালে ইন্ডিয়ান রিডারশীপ সার্ভে (আইআরএস) অনুযায়ী, দ্য টাইমস অব ইন্ডিয়া সংবাদপত্রটি বহুল পঠিত ভারতের ইংরেজি দৈনিক সংবাদপত্র এবং এটি পাঠকসংখ্যা ৭.৬৪৩&nbsp;মিলিয়ন। ভারতের দৈনিক শীর্ষ ইংরেজি পত্রিকাটি সবচেয়ে বেশি পাঠক হিসেবে মর্যাদাল লাভ করে। এটি *[[দ্য টাইমস গ্রুপ|ব্যানেট কোলেম্যান এন্ড কোম্পানী লিমিটেড]]* (সাহু জেইন পরিবার) কর্তৃক মালিকানাধীন এবং প্রকাশিত হয়ে থাকে।

## ইতিহাস

### ১৯তম শতকে
*দ্য টাইমস অব ইন্ডিয়া* মুম্বইয়ে *দ্য বোম্বে টাইমস এন্ড জার্নাল কমার্স* হিসাবে ১৮৩৮ সালের ৩রা নভেম্বর উদ্বোধন করা হয়।

### ২০তম শতকে

### ২১তম শতকে

## সংস্করণ
thumb|250px| পত্রিকাটির প্রথম অফিস মুম্বাইয়ে যেখানে এটি উদ্বোধন করা হয়।

## সম্পাদকীয় বিতর্ক

## উল্লেখযোগ্য কর্মচারী
* সমির জৈন, ভাইস চেয়ারম্যান ও প্রকাশক
* বিনেত জৈন, এমডি, বর্তমান চেয়ারপারসন
* জয়দেব বোস, সম্পাদকীয় ডিরেক্টর
* রাহুল জোশী, সম্পাদকীয় ডিরেক্টর
* অরিন্দম সেনগুপ্ত, নির্বাহী সম্পাদক
* রবি ধারিওয়াল, সিইও
* সৃজিত মিশ্র, সিওই

## আরো দেখুন
* আনন্দ বাজার পত্রিকা
* বর্তমান

## তথ্যসূত্র

## বহিঃসংযোগ

* 
* দ্য টাইমস অব ইন্ডিয়া ই-পেপার (E-Paper – Digital Replica of the newspaper)
* টাইমস সিন্ডিকেশন সার্ভিস Content licensing and syndication wing of The Times Group.
* সিটিজেন রিপোর্টস ফ্রম হায়দ্রাবাদ ফর লেটেস্ট নিউজ এন্ড আপডেটস

বিষয়শ্রেণী:১৮৩৮-এ ভারতে প্রতিষ্ঠিত
বিষয়শ্রেণী:ইংরেজি দৈনিক পত্রিকা
বিষয়শ্রেণী:ভারতের দৈনিক সংবাদপত্র
বিষয়শ্রেণী:দিল্লির সংবাদপত্র
বিষয়শ্রেণী:বেঙ্গালুরুর সংবাদপত্র
বিষয়শ্রেণী:বিজয়ওয়াড়ার সংবাদপত্র
বিষয়শ্রেণী:তিরুচিরাপল্লীর সংবাদপত্র
বিষয়শ্রেণী:দ্য টাইমস অব ইন্ডিয়া
বিষয়শ্রেণী:টাইমস গ্রুপের প্রকাশনা
বিষয়শ্রেণী:কোয়েম্বাটুরের সংবাদপত্র
বিষয়শ্রেণী:চেন্নাইয়ের সংবাদপত্র
বিষয়শ্রেণী:এশীয় সংবাদ ওয়েবসাইট
বিষয়শ্রেণী:ভারতের ইংরেজি ভাষার সংবাদপত্র
বিষয়শ্রেণী:ভারতের জাতীয় সংবাদপত্র
বিষয়শ্রেণী:কলকাতার সংবাদপত্র
বিষয়শ্রেণী:মুম্বইয়ের সংবাদপত্র
বিষয়শ্রেণী:পাটনার সংবাদপত্র
জাপানের জাতীয় পতাকা

[thumb|250px|[চিত্র:FIAV 110110.svg|20px জাপানের অসামরিক ও রাষ্ট্রীয় পতাকা (আগস্ট ১৩, ১৯৯৯. -). পতাকার অনুপাত: ২:৩। জাপানের জাতীয় পতাকা ও সঙ্গীত বিষয়ক আইন অনুযায়ী পতাকার নকশা প্রস্তুত করা হয়।]]
[thumb|[চিত্র:FIAV variant.png জাপান সাম্রাজ্যের অসামরিক ও রাষ্ট্রীয় পতাকা (জানুয়ারি ২৭, ১৮৭০ – আগস্ট ১২, ১৯৯৯)। পতাকার অনুপাত- ৭ঃ১০. চাকতিটি ১ শতাংশ বাম দিকে সরে এসেছে। ঘোষণা নং-৫৭ অনুযায়ী পতাকার নকশা প্রস্তুত করা হয়েছে।]]
[thumb|[চিত্র:FIAV 001000.svg|20px সামরিক পতাকা পতাকার অনুপাত: ৮:৯ (প্রায়)]]

**[[জাপান|জাপানের]] [[জাতীয় পতাকা]]**, জাপানি ভাষায় *নিশোকি* (Nisshōki, 日章旗 "সূর্য পতাকা") বা *হিনোমারু* (Hinomaru, 日の丸 "সূর্য চাকতি") নামে পরিচিত। পতাকায় সাদা পটভূমির উপর মাঝে লাল চাকতি (উদীয়মান সূর্যের প্রতিনিধিত্বকারী) পতাকার প্রধান বৈশিষ্ট্য। উপকথা অনুসারে এর মূল প্রোথিত আছে, যখন ত্রয়োদশ শতাব্দীতে মঙ্গোলরা জাপান আক্রমণ করে। বৌদ্ধ ভিক্ষু নিচিরেন (Nichiren) তৎকালীন জাপানের সম্রাট, যাকে সূর্য দেবী আমাতেরাসুর (Amaterasu) বংশধর মনে করা হতো, তাকে সূর্য খচিত পতাকা প্রস্তাব করার কথা ছিল। এছাড়া ১২শ শতকে টায়রা (Taira) ও মিনামোতো (Minamoto) গোষ্ঠী দ্বন্দের সময় সামুরাইরা ভাঁজবিশিষ্ট পাখার উপর সূর্যের চাকতির প্রতীক ব্যবহার করেছিল বলে জানা যায়। ১৫শ শতক ও ১৬শ শতকে সেংওকু (*যুদ্ধ কবলিত রাষ্ট্র*) সময়কালে সামরিক পতাকা হিসাবে ব্যবহৃত হয়। পশ্চিমাদের সাথে বাণিজ্য সম্পর্ক শুরুর পরপরই ১৮৫৪ সালের ৭ই আগস্ট জাপানি জাহাজে ওড়ানোর জন্য আনুষ্ঠানিক পতাকা *হিনোমারু* নির্বাচন করা হয়।

১৮৬৮ সালে মিইজি পুনর্বহালকালীন (Meiji Restoration) সময়ে, জাতীয় পতাকার জন্য সূর্য চাকতির নকশা গ্রহণ করা হয়। ১৮৭০ সালের ২৭শে জানুয়ারি ঘোষণা নং-৫৭ এর মাধ্যমে অসামরিক পতাকা হিসাবে নির্বাচিত করা হয়। ১৯৯৯ সালের ১৩ই আগস্ট জাপানের জাতীয় পতাকা ও সঙ্গীত বিষয়ক আইনের ঘোষণা নং-১২৭ অনুযায়ী জাতীয় পতাকা হিসাবে নির্বাচিত করা হয়। একই সাথে পতাকার অলঙ্করণ নিশ্চিত করা হয়- পতাকার উচ্চতা:প্রশস্ত অনুপাত হবে ২:৩, চাকতিটি পতাকার কেন্দ্রে থাকবে এবং এর ব্যাস হবে পতাকার উচ্চতার তিন পঞ্চমাংশ।

বিষয়শ্রেণী:জাপান
বিষয়শ্রেণী:দেশ অনুযায়ী পতাকা
বিষয়শ্রেণী:জাপানের জাতীয় প্রতীক
বিষয়শ্রেণী:জাতীয় পতাকা
ল্য ফ্লোভ

***ল্য ফ্লোভ*** (ইংরেজিতে *The River* নামে মুক্তি পেয়েছিল) ১৯৫১ সালের জঁ রনোয়ার পরিচালিত একটি ফরাসি নাট্যধর্মী নোয়া চলচ্চিত্র। রুমার গোডেনের *দ্য রিভার* উপন্যাস অবলম্বনে চলচ্চিত্রটির চিত্রনাট্য লিখেছেন রনোয়ার ও গোডেন। চলচ্চিত্রটি প্রযোজনা করেন কেনেথ ম্যাকএলডাউনি ও রনোয়ার। এতে শ্রেষ্ঠাংশে অভিনয় করেন এসমন্ড নাইট, নোরা সুইনবার্ন, ও আর্থার শিল্ডস।

চলচ্চিত্রটির চিত্রায়ন হয়েছিলে ভারতে। ভেনিস চলচ্চিত্র উৎসবে প্রদর্শনের পর এটি একটি আন্তর্জাতিক পুরস্কার অর্জন করে। এছাড়া চলচ্চিত্রটি প্রায়ই সর্বকালের সেরা চলচ্চিত্রের একটি হিসেবে বিবেচিত হয়।

## কুশীলব
* নোরা সুইনবার্ন - মা
* এসমন্ড নাইট - বাবা
* আর্থার শিল্ডস - জন
* সুপ্রভা মুখোপাধ্যায় - নান
* টমাস ই. ব্রিন - ক্যাপ্টেন জন
* রাধা বার্নিয়ার - মেলানি
* প্যাট্রিশিয়া ওয়াল্টার্স - হ্যারিয়েট
* অ্যাড্রিয়ান করি - ভ্যালেরি
* জুন হিলম্যান - বর্ণনাকারী

## তথ্যসূত্র

## বহিঃসংযোগ

* 
* 
* 
* দ্য ক্রাইটেরিয়ন কালেকশনে ''The River: A New Authenticity'' an essay by Ian Christie

বিষয়শ্রেণী:১৯৫১-এর চলচ্চিত্র
বিষয়শ্রেণী:১৯৫০-এর দশকের প্রণয়ধর্মী নাট্য চলচ্চিত্র
বিষয়শ্রেণী:জঁ রনোয়ার পরিচালিত চলচ্চিত্র
বিষয়শ্রেণী:ফরাসি চলচ্চিত্র
বিষয়শ্রেণী:ফরাসি প্রণয়ধর্মী নাট্য চলচ্চিত্র
বিষয়শ্রেণী:ফরাসি ভাষার চলচ্চিত্র
বিষয়শ্রেণী:ব্রিটিশ উপন্যাস অবলম্বনে চলচ্চিত্র
বিষয়শ্রেণী:ব্রিটিশ সাম্রাজ্যের পটভূমিতে চলচ্চিত্র
বিষয়শ্রেণী:ভারতের পটভূমিতে চলচ্চিত্র
বিষয়শ্রেণী:ভারতে ধারণকৃত বিদেশী চলচ্চিত্র
বিষয়শ্রেণী:ভারতে ধারণকৃত চলচ্চিত্র
গিটার

thumbnail|right|প্রাইম ও ব্সে এ্যাকিউস্টিক গিটার

**গীটার** বা **গিটার** একটি বহুল পরিচিত এবং প্রচলিত বাদ্যযন্ত্র। এটি মূলত ৬টি তার বিশিষ্ট একটি বাদ্যযন্ত্র। মূলত গীটার তিন প্রকার। যেমনঃ
***স্প্যানিশ গিটার**
* **[[হাওয়াইয়ান গিটার]]**
***বেইজ গিটার**

এছাড়াও স্প্যানিশ গিটারের মধ্যেও প্রকারভেদ রয়েছে যেমন ক্লাসিক্যাল, এ্যাকিউস্টিক ও ইলেকট্রিক।

## বিবরণ
এসব গীটার এ্যাকোস্টিক এবং ইলেকট্রিক (বৈদ্যুতিক) দুরকমই হতে পারে। মূলত গীটার বলতে স্প্যানিশ গীটারকেই বোঝানো হয়, যাতে ফ্রেট থাকে এবং রিদম অথবা লীডের মাধ্যমে বাজাতে হয়। হাওয়াইয়ান গীটারে স্প্যানিশ গীটারের মতো ফ্রেট থাকে না এবং একে রিদম দিয়ে বাজানো যায় না। এই গীটার বাজাতে হলে কোলের ওপর রেখে একটি স্টিলের তৈরি স্লাইডিং মেটাল বার্ এর মাধ্যমে বাজাতে হয়। বেস গিটার এক প্রকারের ইলেকট্রিক গিটার যা ৪টি তার বিশিষ্ট। বেস গীটারের তারগুলো অন্যান্য গীটারের তুলনায় অনেক মোটা হয়ে থাকে। এটির মাধ্যমে সঙ্গীতের পটের অন্তরালে একটি গম্ভীর সুরের আবহ দেয়া হয়।

আধুনিক রক এবং মেটাল গান মূলত গীটারের উপর প্রতিষ্ঠিত।

### এ্যাকোস্টিক গীটার
এ্যাকোস্টিক গীটারের অংশগুলো হল বডি(Body), সাউন্ড হোল(Sound hole), ফ্রেট বোর্ড(Fret Board), নেক(Neck), ব্র রিজ(Bridge) ও হেডস্টক(Headstock)। এর তারগুলো ধাতুর তৈরি। এ্যাকোস্টিক গীটারের শব্দ তৈরি হয় সাউন্ড হোল এর মাধ্যমে। তারের কম্পন গীটারের বডির ভেতর প্রতিধ্বনিত হয় এবং সাউন্ড হোল এর মাধ্যমে প্রকাশ পায়। কিছু এ্যাকোস্টিক গীটার রয়েছে যাদের বডির অভ্যন্তরে পিক-আপ থাকে, যা দ্বারা এমপ্লিফায়ার এর সহায়তায় এর ধ্বনিকে বর্ধিত করা যায়।

### ক্লাসিক্যাল গীটার
এটি দেখতে অনেকটা এ্যাকোস্টিক গীটার এর মতই, তবে তারগুলো মূলত নাইলনের তৈরি হয়ে থাকে।

### ইলেক্ট্রিক গীটার
লীড গীটারে কোনও সাউন্ড হোল থাকে না। এর সুর তৈরি হয় পিক-আপ(Pickup) এর মাধ্যমে। লীড গীটার বাজানোর জন্য এমপ্লিফায়ার(Amplifier) অত্যাবশ্যক। প্রসেসর(Processor) এর মাধ্যমে এর সুরে বিভিন্ন পরিবর্তন আনা যায়।

## বহিঃসংযোগ
* গিটার: ব্লুমিংডেল স্কুল অব মিউজিক
* সবচেয়ে পুরোনো ছয়-স্ট্রিং গিটার 
* গিটারের বিজ্ঞান 
* গিটারের আন্তর্জাতিক গবেষণা আর্কাইভ

বিষয়শ্রেণী:ততযন্ত্র
বিষয়শ্রেণী:গিটার
বুনো কীটকল (উদ্ভিদ)

**ভেনাস ফ্লাইট্র্যাপ** বা বুনো কীটকল (বৈজ্ঞানিক নাম: *Dionaea muscipula*) একধরনের পতঙ্গভুক উদ্ভিদ।

## স্থান
এ উদ্ভিদটি মার্কিন যুক্তরাষ্ট্রের উত্তর ক্যারোলিনার জলাভূমিতে পাওয়া যায়।

## গঠন
সম্পূর্ণ একটি উদ্ভিদের দৈর্ঘ্য প্রায় ১ ফুট (৩০ সে.মি.)। বসন্তকালে এর লম্বা মাথার ওপর চমৎকার সাদা ফুল ফোটে। কিন্তু উদ্ভিদটির সবচেয়ে দর্শনীয় জিনিসটি হচ্ছে এর পাতা। ফাইট্র্যাপের সরু সবুজ পাতাগুলো উদ্ভিদটির গোড়ার চারপাশে জন্মে। প্রত্যেকটি পত্রফলক ঝিনুকের খোলসে মত দুইখন্ডে বিভক্ত হয়ে যায়। প্রত্যেকটি খন্ডের মাঝখানে একটি মধ্যশিরা থাকে। খন্ড দুটি দৈর্ঘ্যে প্রায় ১ ইঞ্চি (২.৫ সে.মি.)। খন্ড দুটির ভেতরের তল সাধারণত লাল রঙের হয়ে থাকে। প্রত্যেকটি খন্ডের চারপাশের বাইরের প্রান্তে অসংখ্য শক্ত, সূচালো শুঙ্গ থাকে। এগুলোকে বলা হয় সিলিয়া। প্রত্যেকটি খন্ডের ভেতরের দিকে তিনটি ট্রিগার হেয়ার থাকে।

## শিকারের পদ্ধতি
সিলিয়ার ভেতরের ট্রিগার হেয়ারগুলোই উদ্ভিদের ফাঁদ। এগুলো দেখতে পাতার মত। পাতার খন্ড দুটি খোলা অবস্থায় ফাঁদটি শিকার করার জন্য তৈরি থাকে। উদাহরণস্বরূপঃ একটি মাকড়সা পাতার লাল রঙ আর পাতার কিনারায় থাকা মধুর মত মিষ্টি জিনিসটির প্রতি আকৃষ্ট হয়। মাকড়সাটি পাতার কিনারায় আসামাত্রই ট্রিগার হেয়ারগুলোতে টান পড়ে। তবে ফাঁদটি বন্ধ হওয়ার জন্য দুটি সঙ্কেতের প্রয়োজন। একটি ট্রিগার হেয়ার দু'বার স্পর্শ করলে ফাঁদটি সক্রিয় হয়ে ওঠে। উদ্ভিদটি বুঝতে পারে যে, কোনো ঘাস বা পাতার টুকরো নয় বরং কোন জ্যান্ত প্রাণী ফাঁদে আটকা পড়েছে। দু'বার সংকেত পেলেই পাতার খন্ড দুটি খুব দ্রুত মাকড়সাটির চারপাশে এসে বন্ধ হয়ে যায়। সিলিয়াগুলো একসাথে বন্ধ হয়ে পালানোর পথও বন্ধ করে দেয়। এ পর্যায়ে খুব ছোট্ট একটি মাকড়সা কিংবা পোকামাকড় সিলিয়ার ভেতর দিয়ে ঢুকে যেতে পারে। উদ্ভিদটি এ ধরনের পোকামাকড়কে ভেতরে ঢুকতে বাধা দেয়। ফাঁদের দরজা বন্ধ হয়ে যাওয়ার পর পরই পাতার ভেতর থেকে এক ধরনের তরল পদার্থ বেরিয়ে আসে। তরলের মধ্যে মাকড়সাটি ডুবে যায়। এ তরল পদার্থের মধ্যে থাকে পরিপাকে সাহায্যকারী উৎসেচক। এগুলো মাকড়সার দেহটিকে এমন অবস্থাতে পরিণত করে ফেলে যা থেকে উদ্ভিদটি সহজেই পুষ্টি উপাদান সংগ্রহ করতে পারে। উৎসেচক যত বেশি পারিমাণে আসে মাকড়সার মৃতদেহের নরম অংশগুলোও ততই ধীরে ধীরে গলতে থাকে। ৮/১০ দিন পর মাকড়সাটির দেহের অংশগুলো নাইট্রোজেনসমৃদ্ধ তরল পদার্থে পরিণত হয় যা উদ্ভিদ দ্বারা শোষিত হয়ে যায়। মৃতদেহের যেসব শক্ত অংশগুলো উদ্ভিদটি হজম করতে পারেনি সেগুলো ফাঁদটি খুলে বের করে দেয়। ফাঁদ আবার আগের মত পেতে রাখা হয়। নষ্ট হয়ে যাবার আগে একটি ফাঁদ অন্তত তিনবার শিকার ধরে ফাইট্র্যাপ গাছকে সহায়তা করে।

## তথ্যসূত্র

## বহিঃসংযোগ

* Images and movies of the Venus flytrap ''(Dionaea muscipula)'' at ARKive
* Venus Flytrap Growing Guide and Distribution Map
* The Carnivorous Plant FAQ: Flytraps
* Venus flytrap origins uncovered – BBC
* The CP Photo Finder: "Dionaea"
* ''Dionaea muscipula'' – The Venus flytrap  at Botanical Society of America
* Criminal Podcast Episode Five: Dropping Like Flies

বিষয়শ্রেণী:আইইউসিএন লাল তালিকার সংকটাপন্ন প্রজাতি
বিষয়শ্রেণী:উদ্ভিদের সংজ্ঞান
বিষয়শ্রেণী:সংকটাপন্ন উদ্ভিদ
বিষয়শ্রেণী:নর্থ ক্যারোলাইনার প্রতীক
বিষয়শ্রেণী:১৭৬৮-এ বর্ণিত উদ্ভিদ
মল্লিকা ঝাঁঝি

**মল্লিকা ঝাঁঝি** বাংলাদেশের একটি বিলুপ্তপ্রায় উদ্ভিদ। এর বৈজ্ঞানিক নাম *Aldrovanda vesiculosa* Linn. এর গোত্র Droseraceae। মল্লিকা ঝাঁঝি একটি জলজ ও পতঙ্গভুক উদ্ভিদ।

## স্থান
ইউরোপ,অস্ট্রেলিয়া,বাংলাদেশ,ভারত, জাপান ও আফ্রিকাতে এ উদ্ভিদটি পাওয়া যায়। আকারে ছোট, শিকড়হীন এ উদ্ভিদটি পুকুর বা জলাশয়ের উপরে ভাসতে দেখা যায়। বাংলাদেশে সর্বপ্রথম মল্লিকা ঝাঁঝি পাওয়া যায় ১৯৭৪ সালে রাজশাহীর পটিয়া উপজেলার অন্তর্গত একটি বিল থেকে। পরবর্তীতে চলনবিল(পাবনা) থেকেও একবার সংগ্রহ করা হয়েছিল কিন্তু এর পর আজ পর্যন্ত বাংলাদেশের কোনো জায়গা থেকে মল্লিকা ঝাঁঝি সংগ্রহ করা সম্ভব হয়নি। ধারণা করা হয় বাংলাদেশ থেকে ইতোমধ্যেই এটি বিলুপ্ত হয়ে গেছে।

## গঠন
এ উদ্ভিদটি সম্পূর্ণ ৪-১২ ইঞ্চি (১০-৩০ সে.মি.) লম্বা হয়। বসন্তকালে এতে ছোট্ট সাদা ফুল ফোটে। উদ্ভিদটির শিকার ধরার ফাঁদ জলের নিচে থাকে। প্রত্যেকটি উদ্ভিদের কতগুলো স্বচ্ছ পাতাসহ একটি সরু কাণ্ড থাকে। কাণ্ডের চারদিকে ৮ টি পাতা চাকা স্পোকের মত সাজানো থাকে বলে উদ্ভিদটিকে ওয়াটারহুইল বলা হয়।

## শিকারের পদ্ধতি
এ উদ্ভিদের পাতাগুলোই ফাঁদ হিসেবে কাজ করে। পাতাগুলো আকারে বেশ ছোট, দৈর্ঘ্যে মাত্র এক ইঞ্চির চার ভাগের এক ভাগ (৬ মিলিমিটার)। আকারে খুব ছোট এদের শিকার গুলোও খুব ছোট হয়ে থাকে। এতে ধরা পড়ে উকুনের মত ছোট্ট এক ধরনের জলজ প্রাণী। প্ল্যাঙ্কটন নামে পরিচিত আণীবীক্ষণিক জলজ প্রাণীকুল আর জলজ প্রাণীদের লার্ভা। ওয়াটার হুইলের পাতাগুলো কাজ করে জলের নিচের ভেনাস ফাইট্র্যাপের মত। এদের পাতা দুটি খণ্ডে বিভক্ত। এখানে সারিবদ্ধভাবে শুঙ্গ সাজানো থাকে। আর খন্ডগুলোর মধ্যে থাকে ট্রিগার হেয়ার। একটি পোকা ফাঁদে প্রবেশ করলে পাতার খন্ড দুটি এক সেকেন্ডেরও কম সময়ের মধ্যে বন্ধ হয়ে যায়। ওয়াটারহুইল তখন শিকারকে পরিপাক করে ফেলে এবং পরবর্তী শিকার ধরার জন্য ফাঁদ আবারো প্রস্তুত হয়ে যায়।

## তথ্যসূত্র

বিষয়শ্রেণী:মাংসাশী উদ্ভিদ
বিষয়শ্রেণী:জলজ উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
সূর্যশিশির (উদ্ভিদ)

**সূর্যশিশির** এক প্রকার মাংসাশী উদ্ভিদ। সূর্যশিশিরের পাতাগুলো ছোট আর গোলাকার। এ উদ্ভিদটি আঠালো ফাঁদওয়ালা মাংসাশী উদ্ভিদের উৎকৃষ্ট উদাহরণ। এর বৈজ্ঞানিক নাম হলো 'ডোসেরা রোটানডিফোলিয়া'।

## গঠন
ছোট আকারের এ উদ্ভিদটি মাত্র ৩.৫ ইঞ্চি (৮ সে.মি.) চওড়া। এটি প্রায়ই বড় ধরনের আগাছা ও এর আশেপাশে জন্মানো গাছপালার নিচে লুকানো অবস্থায় থাকে। এর পাতাগুলো ছোট এবং গোলাকার। গ্রীষ্মকালে গোলাকার পাতাগুলোর উঁচু কান্ডগুলোতে সাদা সাদা ফুল ফোটে। সূর্যশিশিরের পাতাগুলোকে উজ্জ্বল লাল রঙের দেখায়। মনে হয় ওগুলোর উপর শিশির কণা চিকচিক করছে। লালচে শিশির বিন্দু দ্বারা আবৃত এ পাতাগুলো আসলে পোকামাকড় ধরার মরণ ফাঁদ। সূর্যশিশিরের পাতাগুলো বিভিন্ন উচ্চতার ক্ষুদ্র ক্ষুদ্র অসংখ্য বোঁটা দিয়ে ঢাকা থাকে। প্রত্যেকটি বোঁটার ওপর থাকে অতি ক্ষুদ্র একটি গ্রন্থি বা অঙ্গ যা এক ধরনের স্বচ্ছ আঠালো তরল পদার্থ উৎপন্ন করে। এ তরল পদার্থটি বোঁটাগুলোর ওপর শিশির বিন্দুর মত জমা হয়। তরল নিঃসরণকারী গ্রন্থিটি দেখতে লাল বলে এর ওপরের তরল পদার্থটিও লালচে বলে মনে হয়। সূর্যশিশির এক ধরনের সুগন্ধও বাতাসে ছড়ায়।

## শিকার পদ্ধতি
মাছি ও অন্যান্য পোকামাকড় উজ্জ্বল লাল রঙ, শিশির বিন্দু আর সুগন্ধে আকৃষ্ট হয়ে উদ্ভিদের কাছে চলে আসে। কিন্তু পোকা গাছটির পাতার ওপর নামা মাত্রই পোকার পাগুলো পাতার উঁচু বোঁটায় থাকা তরল পদার্থে আটকে যায়। পা ছাড়িয়ে নিতে ওরা যতই টানাটানি করে ততই পাতার গ্রন্থিগুলো থেকে আরো বেশি করে আঠালো রস বের হতে থাকে। এভাবে পোকামাকড়গুলো আরো শক্তভাবে পাতায় আটকে যায়। পোকার চারপাশে থাকা বোঁটাগুলো বেঁকে গিয়ে আরো বেশি পরিমাণে রস বের করতে থাকে। সম্পূর্ণ পাতাটি কুঁচকে গিয়ে পোকাটির চারপাশে একটি পেয়ালার মত আকার গঠন করে। পোকাটির দেহের নরম অংশগুলো গলে গিয়ে পাতায় মিশে না যাওয়া পর্যন্ত সূর্যশিশির উদ্ভিদের পরিপাকে সাহায্যকারী এনজাইমগুলো কাজ করে। ৪-৫ দিন পর সূর্যশিশিরের পাতা ও বোঁটাগুলো আবার আগের মত সোজা হয়ে যায়।
## বাংলাদেশে অস্তিত্ব
বাংলাদেশের দিনাজপুরে সূর্যশিশির উদ্ভিদের সন্ধান পাওয়া গেছে। দিনাজপুর সরকারি কলেজের জীববিজ্ঞান ভবনের দক্ষিণ-পশ্চিম কোণে অবস্থিত পুকুরের পশ্চিম পাড়ে এর অস্তিত্ব খুঁজে পাওয়া যায়। আবারো ২০২২ সালে দিসকে দেখা গেছে এ প্রাণি খেকো উদ্ভিৎ এছাড়া রংপুর ও সিলেটেও এর দেখা পাওয়া যায়।

## তথ্যসূত্র

## বহিঃসংযোগ

বিষয়শ্রেণী:মাংসাশী উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
ভলতেয়ার

thumb|right|200px|৭০ বছর বয়সে ভলত্যার। ১৮৪৩ সালে প্রকাশিত ভলত্যারের দার্শনিক অভিধান হতে নেয়া খোদাইচিত্র।
**ফ্রঁসোয়া-মারি আরুয়ে** (, ; ২১শে নভেম্বর ১৬৯৪ – ৩০শে মে ১৭৭৮), যিনি তাঁর **ভলত্যার** (, ) ছদ্মনামে সুপরিচিত, ছিলেন একজন ফরাসি লেখক, দার্শনিক, ব্যঙ্গকার ও ঐতিহাসিক। তাঁর বুদ্ধিদীপ্ত ও দার্শনিক মুনশিয়ানা ছিল সুবিদিত। তিনি নাগরিক স্বাধীনতার স্বপক্ষে, বিশেষত ধর্মের স্বাধীনতা ও ন্যায়বিচারের অধিকারের পক্ষে অবস্থান নেয়ার জন্য বিখ্যাত ছিলেন। ফ্রান্সের কঠোর সেন্সর আইন উপেক্ষা করে তিনি সামাজিক সংস্কারের অন্যতম প্রবক্তা হিসেবে নিজেকে প্রতিষ্ঠিত করেন। খ্রিস্টধর্ম, ক্যাথলিক মণ্ডলী ও তৎকালীন ফরাসি সামাজিক আচার ছিল তাঁর ব্যঙ্গবিদ্রুপের লক্ষ্য।

## জীবনী
### প্রাথমিক জীবন
ভলতেয়ারের জন্ম ফ্রান্সের প্যারিস শহরে। তার বাবা ফ্রঁসোয়া আরুয়ে (১৬৫০ - ১৭২২) ছিলেন নোটারি ও সরকারের ট্রেজারি দপ্তরের এক সাধারণ কর্মকর্তা। মা মারি মার্গ্যরিত দোমার (১৬৬০ - ১৭০১) ছিলেন ফ্রান্সের পোয়াতু প্রদেশের এক সম্ভ্রান্ত পরিবারের মেয়ে। ভলতেয়ার তাদের পাঁচ সন্তানের মধ্যে সর্বকনিষ্ঠ। ১৬৯৪ সালের ২১শে নভেম্বর তার জন্ম হয়। ১৭০৪ থেকে ১৭১১ সাল পর্যন্ত ভলতেয়ার কোলেজ লুই-ল্য-গ্রঁ নামক বিদ্যালয়ে জেসুইট পাদ্রিদের কাছে পড়াশনা করেন। এখানেই লাতিন ও গ্রিক ভাষা শেখেন। পরবর্তী জীবনে ভলতেয়ার ইতালীয়, স্পেনীয় ও ইংরেজি ভাষায় দক্ষতা অর্জন করেছিলেন।

## আরও দেখুন
* মহোমেট (মঞ্চনাটক)
## পাদটীকা

## পড়ুন
* Besterman, Theodore, *Voltaire*, (1969).

:

বিষয়শ্রেণী:ফরাসি লেখক
বিষয়শ্রেণী:ফরাসি দার্শনিক
বিষয়শ্রেণী:১৬৯৪-এ জন্ম
বিষয়শ্রেণী:১৭৭৮-এ মৃত্যু
বিষয়শ্রেণী:ইতিহাসের দার্শনিক
বিষয়শ্রেণী:সংস্কৃতির দার্শনিক
বিষয়শ্রেণী:১৮শ শতাব্দীর দার্শনিক
বিষয়শ্রেণী:ইউরোপে ইসলামভীতি
বিষয়শ্রেণী:ধর্মের সমালোচক
বিষয়শ্রেণী:রয়েল সোসাইটির সভ্য
বিষয়শ্রেণী:ফরাসি নাট্যকার
বিষয়শ্রেণী:শিক্ষার দার্শনিক
বিষয়শ্রেণী:ভাষার দার্শনিক
বিষয়শ্রেণী:সাহিত্যের দার্শনিক
বিষয়শ্রেণী:বিজ্ঞানের দার্শনিক
বিষয়শ্রেণী:সামাজিক দার্শনিক
বিষয়শ্রেণী:পাশ্চাত্য সভ্যতার তাত্ত্বিক
বিষয়শ্রেণী:প্যারিসের লেখক
বিষয়শ্রেণী:১৮শ শতাব্দীর ছদ্মনামধারী লেখক
বিষয়শ্রেণী:ফরাসি রাজতন্ত্রবাদী
বিষয়শ্রেণী:ধ্রুপদী উদারনীতি
বিষয়শ্রেণী:১৮শ শতাব্দীর ফরাসি ঔপন্যাসিক
বিষয়শ্রেণী:১৮শ শতাব্দীর ফরাসি কবি
বিষয়শ্রেণী:ফরাসি রাজনৈতিক দার্শনিক
কৃত্রিম ভাষা

থাম্ব|কৃত্রিম ভাষা সম্পর্কিত একটি পরিসংখ্যান
**কৃত্রিম ভাষা** () হচ্ছে সেইসব ভাষা যেগুলি কম্পিউটার ছদ্মায়নের (computer simulation) সময় বিভিন্ন কৃত্রিম ঘটকের (artificial agent) মধ্যে, বা রোবটদের মধ্যে মিথষ্ক্রিয়ায় কিংবা মানুষদের নিয়ে করা নিয়ন্ত্রিত মনোবৈজ্ঞানিক পরীক্ষায় উদ্ভূত হয়। কৃত্রিম ভাষা নির্মিত ভাষা এবং বিধিবদ্ধ ভাষা উভয় থেকেই ভিন্ন, কেননা এগুলি কোন ব্যক্তি বা দল দ্বারা পরিকল্পিতভাবে তৈরি করা হয় না। বরং এগুলি স্বাভাবিক ভাষার মতোই একধরনের কথ্যরীতি নির্মাণ প্রক্রিয়ার ফসল।

লাতিন ভাষার আন্তর্জাতিক ভূমিকা ধীরে ধীরে হ্রাসের ফলে ১৭ এবং 18 শতকে কৃত্রিম ভাষা তৈরির ধারণার উদ্ভব হয়েছিল। 

## তথ্যসূত্র

বিষয়শ্রেণী:ভাষাবিজ্ঞান
বিষয়শ্রেণী:ভাষা
চম্‌স্কি স্তরক্রম

কম্পিউটার বিজ্ঞানে, বিশেষ করে প্রোগ্রামিং ভাষাসমূহের গবেষণায় **চম্‌স্কি স্তরক্রম** () বা কখনো কখনো **চম্‌স্কি-শ্যুৎসেনবের্গার স্তরক্রম** (Chomsky–Schützenberger hierarchy) বলতে বিধিগত ব্যাকরণের শ্রেণীগুলির একটি আবদ্ধ স্তরক্রম বোঝায়, যেসব বিধিগত ব্যাকরণ বিধিগত ভাষা সৃষ্টি করে। এই ব্যাকরণগুলি পদসংগঠন ব্যাকরণ নামেও পরিচিত।

নোম চম্‌স্কি ১৯৫৬ সালে এই স্তরক্রমটি প্রথম বর্ণনা করেন (দেখুন )। এছাড়া মার্সেল-পাউল শ্যুৎসেনবের্গার, যিনি বিধিগত ভাষাসমূহের তত্ত্ব নির্মাণে গুরুত্বপূর্ণ ভূমিকা রাখেন, তার নামেও এই স্তরক্রমটি কখনো কখনো নামকরণ করা হয়।

## তথ্যসূত্র
* 
* 
* 

## বহিঃসংযোগ
* http://www.staff.ncl.ac.uk/hermann.moisl/ell236/lecture5.htm

বিষয়শ্রেণী:বিধিগত ভাষা
বিষয়শ্রেণী:সৃষ্টিশীল ভাষাবিজ্ঞান
বিষয়শ্রেণী:নোম চম্‌স্কি
বিষয়শ্রেণী:রৌপ ভাষা
লিনাক্স ডিস্ট্রিবিউশন

**লিনাক্স ডিস্ট্রিবিউশন** হলো লিনাক্স পরিবারের ইউনিক্স-সদৃশ অপারেটিং সিস্টেম যাতে লিনাক্স কার্নেল, কার্নেল বাদে গ্নু অপারেটিং সিস্টেমের অন্যান্য অংশ ও অন্যান্য প্রয়োজনীয় সফটওয়্যার থাকে।

## ইতিহাস
লিনাস টরভল্ডস লিনাক্স কার্নেল তৈরি করেন এবং ১৯৯১ সালে এর প্রথম রূপ বাজারে নিয়ে আসেন। লিনাক্স প্রথমে শুধু সোর্স কোড বিতরণ করা হত, এবং পরে ডাউনলোডযোগ্য ফ্লপি ডিস্ক ইমেজের জোড়া হিসেবে বাজারে আসে। প্রতিস্থাপন পদ্ধতি জটিল হওয়ার কারণে, বিশেষ করে সহজলভ্য সফটওয়্যারের জন্য, প্রতিস্থাপন পদ্ধতি সহজ করতে এর বিতরণ বন্ধ করে দেওয়া হয়।

## ধরন
লিনাক্স ডিস্ট্রিবিউশন নিম্নোক্ত যে কোন ধরনের হতে পারেঃ
* বাণিজ্যিক বা অবাণিজ্যিক
* এন্টারপ্রাইজ, পাওয়ার ও বাড়িতে ব্যবহারকারীদের জন্য তৈরিকৃত
* বিভিন্ন ধরনের হার্ডওয়্যার বা বিশেষ-প্লাটফর্মে ব্যবহার উপযোগী
* সার্ভার, ডেক্সটপ, ও এমবেডেড ডিভাইসের জন্য তৈরিকৃত
* সাধারণ কাজে ব্যবহৃত বা বিশেষায়িত মেশিন কার্যক্রম (যেমন ফায়ারওয়াল, নেটওয়ার্ক রাউটার, ও কম্পিউটার ক্লাস্টারস) এর জন্য
* বিশেষ ব্যবহারকারী দল, যেমন ভাষার আন্তর্জাতিকীকরণ ও স্থানীয়করণ, বা সঙ্গীতায়োজন, বা বৈজ্ঞানিক কম্পিউটার প্যাকেজের জন্য
* প্রাথমিকভাবে নিরাপত্তা, ব্যবহার যোগ্যতা, স্থানান্তর যোগ্যতার জন্য নির্মিত।

## তথ্যসূত্র

## বহিঃসংযোগ

বিষয়শ্রেণী:লিনাক্স ডিস্ট্রিবিউশন
মোরিস রনে ফ্রেশে

**মোরিস রনে ফ্রেশে** () (২রা সেপ্টেম্বর, ১৮৭৮ – ৪ঠা জুন, ১৯৭৩) একজন ফরাসি গণিতবিদ। তিনি বিন্দু সেটের টপোগণিতে গুরুত্বপূর্ণ অবদান রাখেন এবং বিমূর্ত জগতের ধারণা সম্পূর্ণই তার কৃতিত্ব। এছাড়া তিনি পরিসংখ্যান, সম্ভাবনা ও ক্যালকুলাসে একাধিক গুরুত্বপূর্ণ অবদান রাখেন। তার অভিসন্দর্ভ দিয়েই মেট্রিক জগতের ফাংশনালগুলির ওপর গবেষণার দ্বার উন্মোচন হয় এবং compactness-এর ধারণার সূত্রপাত ঘটে। তিনি হাঙ্গেরীয় গণিতবিদ রিসৎস অপেক্ষা স্বাধীনভাবে লেবেস্‌গে বর্গ সমাকলনযোগ্য ফাংশনসমূহের জগতের জন্য প্রতিনিধিত্ব উপপাদ্যটি (representation theorem) প্রমাণ করেন।

## পাদটীকা


বিষয়শ্রেণী:ফরাসি গণিতবিদ
বিষয়শ্রেণী:১৮৭৮-এ জন্ম
বিষয়শ্রেণী:১৯৭৩-এ মৃত্যু
বিষয়শ্রেণী:স্ট্রসবার্গ বিশ্ববিদ্যালয় অনুষদ
বিষয়শ্রেণী:গাণিতিক বিশ্লেষক
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
যুক্তিভিত্তিক প্রোগ্রামিং

থাম্ব|যুক্তিভিত্তিক প্রোগ্রামিং এর একটি ক্যাবিনেট প্লাটফর্ম। করোনা ভাইরাস মোকাবেলায় এই সুপার কম্পিউটারগুলো বিজ্ঞানীরা ব্যবহার করতে পারেন।
**যুক্তিভিত্তিক প্রোগ্রামিং** স্বয়ংক্রিয় উপপাদ্য প্রমাণের প্রক্রিয়া থেকে অবরোহী প্রণালীর ধারণা ধার করেছে। এই প্রোগ্রামিং ঘরানায় অবরোহী প্রণালীর প্রক্রিয়াকরণের সময় কিছু মান গণনা করা হয়। যুক্তিভিত্তিক প্রোগ্রামিং প্রথম-ক্রমের যুক্তিবিজ্ঞানের সিন্ট্যাক্স অনুসরণ করে। প্রথম-ক্রমের যুক্তিবিজ্ঞান প্রথম আলোচনা করেন উনিশ শতকের দ্বিতীয়ার্ধে গটলব ফ্রেগে এবং একে বর্তমানে ব্যবহৃত রূপ দেন জুসেপ্পে পেয়ানো এবং বার্ট্রান্ড রাসেল।

## তথ্যসূত্র

বিষয়শ্রেণী:প্রোগ্রামিং ঘরানা
বিষয়শ্রেণী:যুক্তিবিজ্ঞান
বিষয়শ্রেণী:১৯৭২-এ কম্পিউটার-সম্পর্কিত প্রবর্তন
হাই পারফরম্যান্স ফোরট্রান

থাম্ব|1978 Fortran compiler validation system user's guide, version 2.1
**হাই পারফরম্যান্স ফোরট্রান** (ইংরেজি High Performance Fortran বা HPF) ফোরট্রান ৯০ প্রোগ্রামিং ভাষার একটি সম্প্রসারণ; এতে সমান্তরাল কম্পিউটিং সমর্থন করা হয়েছে। *High Performance Fortran Forum* (HPFF) এটি তৈরি করে। HPFF-এর আয়োজন ও সভাপতিত্ত্ব করেন রাইস বিশ্ববিদ্যালয়ের কেন কেনেডি। HPF রিপোর্টের প্রথম সংস্করণ ১৯৯৩ সালে প্রকাশিত হয়।

ফোরট্রান ৯০-তে উপস্থাপিত অ্যারে সিনট্যাক্সের উপর ভিত্তি করে হাই পারফরম্যান্স ফোরট্রানে বাস্তবায়ন করা হয়েছে গণনার একটি উপাত্ত সমান্তরাল (data parallel) মডেল, এবং এর ফলে একটি অ্যারের গণনার কাজ একাধিক প্রসেসরের সাহায্যে সম্পাদন সম্ভব হয়। এতে এসআইএমডি (SIMD) ও এমআইএমডি (MIMD) উভয় ধরনের কম্পিউটার স্থাপত্যের ক্ষেত্রেই দক্ষ বাস্তবায়ন সম্ভব হয়।

ফোরট্রান ৯৫-তে হাই পারফরম্যান্স ফোরট্রানের অনেকগুলি ফিচার অন্তর্ভুক্ত করা হয়। এর উত্তরে আবার HPFF-এর আয়োজন করা হয় এবং HPF ২.০ রিপোর্ট প্রকাশ পায়।

হাই পারফরম্যান্স ফোরট্রানের অনেক ফিচার বাস্তবায়ন করা সম্ভব হয়নি। কিন্তু এটি ফোরট্রানের ডিজাইনে প্রভাব ফেলে। উদাহরণস্বরূপ, প্রকাশিতব্য ফোরট্রান-২০০৮ মান ভাষায় `BIT` উপাত্ত টাইপের কিছু ফাংশন সরাসরি হাই পারফরম্যান্স ফোরট্রান থেকে নেয়া।

## বহিঃসংযোগ
* http://hpff.rice.edu
* http://wotug.org/parallel/standards/hpf

বিষয়শ্রেণী:প্যারালাল কম্পিউটিং
বিষয়শ্রেণী:ফোরট্রান প্রোগ্রামিং ভাষা পরিবার
বাংলাদেশ জাতীয় ক্রিকেট দলের অধিনায়কদের তালিকা

এটি আন্তর্জাতিক পর্যায়ে **বাংলাদেশ জাতীয় ক্রিকেট দলের** সকল অধিনায়কের তালিকা। জুন ২৬ ২০০০ তারিখে বাংলাদেশ আন্তর্জাতিক ক্রিকেট কাউন্সিলের (আইসিসি) পূর্ণাঙ্গ সদস্যভূক্ত হয়। এর কিছু পরেই দলটি ৯ নভেম্বর, ২০০০ তারিখে সফরকারী ভারতের বিপক্ষে প্রথম টেস্ট খেলে। এর আগে ১৯৭৭ সাল থেকে বাংলাদেশ আইসিসি’র সহযোগী সদস্য ছিল। টেস্ট বহির্ভূত দেশগুলোর শীর্ষস্থানীয় প্রতিযোগিতা আইসিসি ট্রফিতে ছয়বার অংশ নেয়। দলটি একদিনের আন্তর্জাতিক ও টুয়েন্টি২০ আন্তর্জাতিকে (টি২০আই) কিছুটা সাফল্য পায়। তবে, টেস্টে বাংলাদেশের রেকর্ড ততোটা ভাল নয়। সাম্প্রতিক বছরগুলোয় দেশটির সাফল্য চোখে পড়ার মতো ও নিজেদেরকে টেস্ট আঙ্গিনায় অন্যতম শক্তিধর দেশ হিসেবে মেলে ধরতে প্রয়াস চালাচ্ছে।

## অধিনায়ক

মন্তব্য:
* ১এশিয়ান টেস্ট চ্যাম্পিয়নশিপ

## একদিনের আন্তর্জাতিক অধিনায়ক
এটি তাদের তালিকা যারা কমপক্ষে একটি একদিনের খেলায় বাংলাদেশ জাতীয় দলের অধিনায়কত্ব করেছেন। তালিকাটি সর্বশেষ ১৮ জুন ২০০৫ অস্ট্রেলিয়ার বিপক্ষে একদিনের খেলার সময় পর্যন্ত। যেখানে খেলোয়াড়ের তালিকায় ড্যাগার (†) দেয়া আছে, সেখানে বুঝতে হবে খেলোয়াড়কে সামান্য সময়ের জন্য অধিনায়ক করা হয়েছে। একদিনের আন্তর্জাতিক খেলায় বাংলাদেশের সবচেয়ে বড় জয় অস্ট্রেলিয়াকে হারানো যা ঘটেছিল ১৮ জুন ২০০৫ তারিখে। অন্যান্য যে সকল দলকে বাংলাদেশ হারিয়েছে তারা হচ্ছে পাকিস্তান ও স্কটল্যান্ড (দু’টিই ১৯৯৯ ক্রিকেট বিশ্বকাপে), কেনিয়া, জিম্বাবুয়ে, ভারত, শ্রীলঙ্কা, হংকং, বারমুডা, দক্ষিণ আফ্রিকা ইত্যাদি।

## টুয়েন্টি২০ আন্তর্জাতিক অধিনায়ক
বাংলাদেশ প্রথম আন্তর্জাতিক টি২০আই খেলে ২০০৬ সালের নভেম্বর মাসে।

## যুব একদিনের আন্তর্জাতিক অধিনায়ক

এটি তাদের তালিকা যারা কমপক্ষে একটি একদিনের খেলায় বাংলাদেশ অনূর্ধ্ব-১৯ ক্রিকেট দলের অধিনায়কত্ব করেছেন। তালিকাটি সর্বশেষ ২০০৪ সালে ইংল্যান্ডের বিপক্ষে একদিনের খেলার সময় পর্যন্ত। বাংলাদেশের স্মরণীয় বিজয় হচ্ছে অনূর্ধ্ব-১৯ বিশ্বকাপে প্লেট জেতা, যা গ্রুপ পর্যায় থেকে উত্তীর্ণ হতে না পারা দলগুলোর মধ্যে একটি প্রতিযোগিতা। ১৯৯৭/৯৮ ও ২০০৩/০৪ সালে তারা দু’বার প্লেট জিতেছে এবং শেষবার অস্ট্রেলিয়াকে হারিয়ে তারা প্লেট জিতেছে।

## আইসিসি ট্রফি
টেস্ট খেলুড়ে দেশগুলোরা বাইরের দলগুলোর জন্য **[[আইসিসি ট্রফি]]** সবচেয়ে বড় প্রতিযোগিতা। বাংলাদেশ টেস্ট মর্যাদা পাওয়ার আগে আইসিসি ট্রফি খেলেছে। যারা বাংলাদেশের হয়ে আইসিসি ট্রফিতে অধিনায়কত্ব করেছেন এটি তাদের তালিকা।

## আরও দেখুন
* বাংলাদেশী টেস্ট ক্রিকেটারদের তালিকা
* বাংলাদেশী ওডিআই ক্রিকেটারদের তালিকা

## তথ্যসূত্র

* ক্রিকেট আর্কাইভ
* ক্রিকইনফো

বিষয়শ্রেণী:বাংলাদেশে ক্রিকেট
বিষয়শ্রেণী:বাংলাদেশ জাতীয় ক্রিকেট দলের অধিনায়ক
বিষয়শ্রেণী:আন্তর্জাতিক ক্রিকেটে বাংলাদেশ
বিষয়শ্রেণী:ক্রিকেট অধিনায়কদের তালিকা
বিষয়শ্রেণী:বাংলাদেশী ক্রিকেটারদের তালিকা
অল্টেয়ার ৮৮০০

**[[মাইক্রো ইন্সট্রুমেন্টেশন অ্যান্ড টেলিমেট্রি সিস্টেম্‌স|এমআইটিএস]] অল্টেয়ার ৮৮০০** ছিল ১৯৭৫ সালে বাজারকৃত একটি মাইক্রোকম্পিউটার, যার ভিত্তি ছিল ইন্টেল ৮০৮০ সিপিইউ।  এর ডিজাইনারেরা এটিকে একটি খেলনা কিট হিসেবে শ'খানেক শখের কম্পিউটার ব্যবহারকারীদের কাছে বিক্রি করতে চেয়েছিলেন এবং সে অনুসারে *[[পপুলার ইলেকট্রনিক্‌স]]* ম্যগাজিনে বিজ্ঞাপন দেন, কিন্তু তাদের অবাক করে কিটটি প্রথম মাসেই তার দশগুণ বেশি ব্যবসা করে।

ধারণা করা হয় অল্টেয়ার ব্যক্তিগত কম্পিউটার ব্যবহারের বিপ্লবের সূচনা করে। এতে যে প্রোগ্রামিং ভাষাটি ব্যবহার করা হয় তার নাম ছিল অল্টেয়ার বেসিক।  অল্টেয়ার বেসিক-ই ছিল মাইক্রোসফটের সর্বপ্রথম উৎপাদিত পণ্য।

## তথ্যসূত্র

বিষয়শ্রেণী:আদি মাইক্রোকম্পিউটার
বিষয়শ্রেণী:এস-১০০ মেশিন
বিষয়শ্রেণী:৮ বিট কম্পিউটার
অল্টেয়ার বেসিক

থাম্ব|upright=1.5
**অল্টেয়ার বেসিক** (ইংরেজি Altair BASIC) ছিল বেসিকের জন্য লেখা একটি ইন্টেরপ্রেটার যা অল্টেয়ার ৮৮০০ মেশিনের জন্য তৈরি করা হয়েছিল। এটি ছিল মাইক্রোসফটের উৎপাদিত প্রথম পণ্য।

## উৎস ও নির্মাণ

থাম্ব|কাগজের টেপে আলটায়ার ৮কে বেসিক
বিল গেটস স্মৃতিচারণায় বলেন যে তিনি এবং পল অ্যালেন পপুলার ইলেকট্রনিক্‌সের জানুয়ারি ১৯৭৫ ইস্যুতে প্রথম অল্টেয়ার সম্পর্কে জানতে পারেন এবং বুঝতে পারেন যে কম্পিউটারের দাম শীঘ্রই এমনভাবে কমা শুরু করবে যাতে করে সেগুলির জন্য সফটওয়্যার বিক্রি করা একটি লাভজনক ব্যবসা হতে পারে। গেটস ভেবেছিলেন এই নতুন কম্পিউটারটির সাথে একটি বেসিক ইন্টারপ্রেটার দিয়ে দিলে এটি শখের ব্যবহারকারীদের কাছে আরও আকর্ষণীয় হবে। গেটস ও অ্যালেন MITS প্রতিষ্ঠাতা এড রবার্ট্‌সের সাথে যোগাযোগ করেন ও জানান যে তারা একটি ইন্টারপ্রেটার তৈরি করছেন। তারা এডকে জিজ্ঞেস করেন তিনি ইন্টারপ্রেটারটির একটি ডেমো দেখতে চান কি না। এটা ছিল প্রকৌশল শিল্পে বহু প্রচলিত একটি কৌশল, যেখানে একটি অবাস্তব বাস্তুর কথা উল্লেখ করে আগ্রহ যাচাই করা হয়। রবার্ট্‌স তাদের সাথে কয়েক সপ্তাহের মধ্যে সাক্ষাতের আগ্রহ প্রকাশ করেন।

গেট্‌স ও অ্যালেনের কাছে তখন ইন্টারপ্রেটার তো দূরের কথা, সেটা তৈরি ও পরীক্ষা করার জন্য প্রয়োজনীয় অল্টেয়ার সিস্টেমটিও ছিল না। তবে অ্যালেন ইতঃপূর্বে পিডিপি-১০ টাইম-শেয়ারিং কম্পিউটারে চালানো ট্রাফ-ও-ডাটা প্রোগ্রামটির জন্য একটি ইন্টেল ৮০০৮ এমুলেটর রচনা করেছিলেন। তিনি এই এমুলেটরটিতে অল্টেয়ার প্রোগ্রামার গাইড অনুযায়ী পরিবর্তন সাধন করেন এবং হার্ভার্ড বিশ্ববিদ্যালয়ের পিডিপি কম্পিউটারে ইন্টেরপ্রেটারটি পরীক্ষা করে দেখেন। তারা হার্ভার্ডের আরেক ছাত্র মন্টি ডাভিডফ-কে দিয়ে ইন্টারপ্রেটারটির জন্য ভাসমান-বিন্দু গণিত-এর রুটিনগুলি ভাড়ায় লিখিয়ে নেন; এই ফিচারটি তাদের অনেক প্রতিদ্বন্দ্ব্ব্বীরই ছিল না। শেষ পর্যন্ত যে ইন্টারপ্রেটারটি তৈরি হয়, যাতে নিজস্ব আই/ও এবং লাইন এডিটরও ছিল, তার মোট আকার দাঁড়ায় মাত্র ৪ কিলোবাইট; ফলে ইন্টারপ্রেটকৃত প্রোগ্রামের জন্য প্রচুর খালি জায়গার ব্যবস্থা ছিল। ডেমোটি প্রদর্শনের জন্য তারা ইন্টারপ্রেটারটিকে একটি পাঞ্চ টেপে কপি করেন যাতে অল্টেয়ার সেটি পড়তে পারে। টেপটি নিয়ে অতঃপর পল অ্যালেন অ্যালবাকের্কির উদ্দেশ্যে প্লেনে পাড়ি জমান। কিন্তু প্লেন অবতরণের খানিকক্ষণ আগে অ্যালেনের মনে পড়ে তারা টেপটা মেমরিতে নেয়ার জন্য বুট প্রোগ্রাম লিখতে ভুলে গেছেন। অ্যালেন তখনই প্লেনের ভেতরে বসেই ৮০৮০ যন্ত্রের ভাষায় বুট প্রোগ্রামটি লিখে ফেলেন। অল্টেয়ারে প্রোগ্রামটি লোড করার পর যখন একটি প্রম্পট আসে ও সিস্টেমের মেমরির আকার জানতে চায়, কেবল তখনই গেটস ও অ্যালেন নিশ্চিত হন যে তাদের ইন্টারপ্রেটার অল্টেয়ারে কাজ করবে। 

## তথ্যসূত্র


## আরও পড়ুন
* 
* 
* Cringely, Robert X.. *[[Triumph of the Nerds]]*. PBS, 1996.
* 

বিষয়শ্রেণী:বেসিক প্রোগ্রামিং ভাষা